La tri muskedistoj

La tri muskedistoj, antikve ankaŭ La tri musketeroj' (, ) estas mondfama romano de la franca verkisto Alexandre Dumas (patro), origine eldonita laŭ ĉapitroj ekde 1844.
Ĝi estas la unua parto de trilogio (kun Vingt Ans après, , kaj Le Vicomte de Bragelonne, ) pri d’Artagnan kaj liaj tri amikoj Athos, Porthos kaj Aramis.

La nomo de la romano en Esperanto estas malunueca.

Jen (parta) esperantigo de 1907:

 Tri musketeroj, kvina ĉapitro de la unua volumo (Internacia Krestomatio de Kabe), rete legebla ĉi tie

Pli multaj modernaj mencioj estas tamen pri Tri musketistoj aŭ Tri muskedistoj. Muskedisto aŭ musketero estas soldato ekipita per muskedo (tiel laŭ PIV 2020, laŭ PIV 2002 kaj PV 1934) aŭ musketo (tiel laŭ PIV 1970),  , pafilo kiu gravis dum la 18-a jarcento en Reĝlando Francio.

 Intrigo 

En aprilo de 1625 la juna gaskoniano d’Artagnan ekiras al Parizo por fariĝi membro de la "musketeroj de la gvardio". Li baldaŭ ekkverelas kun tri musketeroj Athos, Porthos kaj Aramis, sed rapide fariĝas ilia amiko.

Ĉefa kontraŭulo de la kvar amikoj estas la kardinalo Richelieu, kiu havas siajn spionojn ĉie.

 Roluloj 
La romanfiguroj estas libere bazitaj sur veraj historioj personoj:

 d’Artagnan → Charles d’Artagnan de Batz-Castelmore
 Aramis → Henry d’Aramitz
 Porthos → Isaac de Portau
 Athos → Armand de Sillègue d'Athos d'Autevielle
 kardinalo Richelieu
 Ludoviko XIII (tiel ĉe Kabe)
 Anno Aŭstria (tiel ĉe Kabe)

 Adaptoj 
La tri libroj de la trilogio estis plurfoje filmigitaj.
Inter la filmigoj troveblas:
 1959: Les trois mousquetaires de Claude Barma, televido, kun aktoro Michel Galabru
 The Musketeer (filmo) de 2001

 Vidu ankaŭ 

 Tri Muskedistoj (ludo)
 D’Artagnan

Kategorio:Franclingva literaturo
Kategorio:Triopoj
Kategorio:Fikciaj francoj
Kategorio:Fikciaj glavobatalantoj
Kategorio:Fikciuloj de la 17-a jarcento